Witsand Middel Kamp - Lekker Kampplekke
Witsand Middel Kamp
You are here: Home1 / Kampplekke2 / Witsand Middel Kamp
Kamp Staanplekke 51
Witsand se Middel kamp is aan die oostelike gedeelte van Witsand – reg op die strand geleë. Kampeerders het ook die lekkerte van 'n groot getypoel reg by die kampplek – 'n groot antrekking vir beide oud en jonk om ure lank in die water te baljaar. Die Blou Vlag strand is ook stapafstand weg vanaf die kampplek. Witsand is natuurlik ook enige visserman se visvang droom – hier word baie groot visse gevang! Daar kan vanaf die strand of vanaf die rotse gehengel word. Witsand Middel kamp bied 51 kampplekke met genoegsame skaduwee. Die kampplekke word gereeld gediens en die ablusiegeriewe is netjies.
Vir kampeerders wat nie wil kamp nie, is daar 2 selfsorg eenhede, net buite die kamparea geleë. Gaste moet hulle eie beddegoed saambring (kussings, lakens, komberse, handdoeke ens).
Witsand bied vir gaste lekker staproetes, Stand-Up Paddle Boarding geriewe, lekker kuierplekkies en fantastiese visvang geleenthede. Een ding is verseker, as jy een keer vir Witsand besoek het, sal jy weer en weer terugkeer!